Rush

Rush é unha banda canadense de rock progresivo formada en agosto de 1968 na veciñanza de Willowdale de Toronto, Ontario. Actualmente está composta polo baixista, teclista e vocalista Geddy Lee, o guitarrista Alex Lifeson e o batería Neil Peart. A banda sufriu moitos cambios na súa formación entre 1968 e 1974, acadando a súa forma definitiva cando Neil Peart substituíu o batería orixinal John Rutsey en xullo de 1974, dúas semanas antes da súa primeira xira polos Estados Unidos.

Dende a edición do seu álbum de estrea en marzo de 1974, Rush fíxose coñecida polas habilidades instrumentais dos seus membros, as súas complexas composicións, e os seus eclécticos motivos líricos con grandes doses de ciencia ficción, fantasía e filosofía, e que tamén abordan temas humanitarios, sociais e medioambientais. O estilo musical de Rush foi cambiando ao longo dos anos, comezando cun heavy metal inspirado no blues no seu primeiro álbum, e abarcando posteriormente hard rock, rock progresivo e incluso pasando por un período cun forte uso dos sintetizadores. A banda foi citada como influencia de varios artistas musicais, como Metallica, Primus, Rage Against the Machine e The Smashing Pumpkins, así como os grupos de metal progresivo Dream Theater e Symphony X.

 Discografía 
 Álbum  Ano  Selo Rush  1974  Moon Records Fly by Night  1975  Mercury Records Caress of Steel  1975  Mercury Records 2112  1976  Mercury Records A Farewell to Kings  1977  Mercury Records Hemispheres  1978  Mercury Records Permanent Waves  1980  Mercury Records Moving Pictures  1981  Mercury Records Signals  1982  Mercury Records Grace Under Pressure  1984  Mercury Records Power Windows  1985  Mercury Records Hold Your Fire  1987  Mercury Records Presto  1989  Atlantic Records Roll the Bones  1991  Atlantic Records Counterparts  1993  Atlantic Records Test for Echo  1996  Atlantic Records Vapor Trails  2002  Atlantic Records Feedback  2004  Atlantic Records Snakes & Arrows  2007  Atlantic Records Clockwork Angels  2012  Roadrunner Records

 Véxase tamén 
 Ligazóns externas 
 Páxina oficial

Categoría:Grupos musicais de rock progresivo
Categoría:Grupos musicais de hard rock
Categoría:Grupos musicais de heavy metal
Categoría:Grupos musicais de Ontario
Categoría:Grupos musicais formados en 1968